Tallahassee

Tallahassee ye la capital del estáu de Florida, nos Estaos Xuníos, y centru alministrativu del condáu de León. Tien una población (U.S. Census Bureau, 2018) de 193.551 habitantes, qu'aumenten hasta 385.145 nel so área metropolitana. Ye la sede de delles instituciones universitaries (Florida A&M University, Florida State University, Keiser University - Tallahassee, Tallahassee Community College, Barry University y Flagler College), y acueye tamién delles empreses rellacionaes coles nueves teunoloxíes y la investigación. Destaca ente elles el National High Magnetic Field Laboratory, que ye'l mayor llaboratoriu d'investigación con imanes de tou el país. La ciudá, como capital estatal, ye la sede de los poderes executivu, llexislativu y xudicial del estáu, amás de la de 30 axencies púbiques estatales y la cámara estatal de comerciu.

La so fundación como ciudá y conversión en capital del estáu débiéronse a les dificultaes orográfiques de la Florida.Dempués de qu'España-y la cediera a los Estaos Xuníos en 1821, había que decidir ú diben tener la so sede les instituciones de gobiernu del territoriu. La esistencia de dos ciudaes asemeyaes de tamaño, Saint Augustine y Pensacola, y la dificultá d'alternar dambes como centros alministrativos, fizo que, en 1823, representantes de les dos ciudaes, comisionaos pol gobernador, decidieran ú se diba construyir la nueva capital. Escoyeron pa facelo un antiguu asentamientu indiu, que se convirtió na ciudá de Tallahassee en 1824.

 Referencies 

 Enllaces esternos 

Categoría:Llocalidaes de Florida